Forslag til RÅDETS GENNEMFØRELSESFORORDNING om ændring af forordning (EU) nr. 461/2013 om indførelse af en endelig udligningstold på importen af visse typer polyethylenterephthalat (PET) med oprindelse i Indien efter en udløbsundersøgelse i henhold til artikel 18 i forordning (EF) nr. 597/2009 /* COM/2014/051 final - 2014/0026 (NLE) */





BEGRUNDELSE 1) Baggrund for forslaget 110 || · Begrundelse og formål Forslaget vedrører anvendelsen af Rådets forordning (EF) nr. 597/2009 af 11. juni 2009 om beskyttelse mod subsidieret indførsel fra lande, der ikke er medlemmer af Det Europæiske Fællesskab[1] ("grundforordningen"), i proceduren vedrørende importen af visse typer polyethylenterephthalat (PET) med oprindelse i bl.a. Indien. · Generel baggrund Forslaget fremsættes som led i gennemførelsen af grundforordningen og vedrører tilbagetrækningen af tre pristilsagn, som Kommissionen tidligere har godtaget (afgørelse 2000/745/EF[2] som ændret ved afgørelse 2005/697/EF[3] og Kommissionens afgørelse 2013/223/EU[4]) inden for rammerne af ovennævnte antidumpingprocedure. 139 || · Gældende bestemmelser på det område, som forslaget vedrører Ved forordning (EU) nr. 461/2013[5] indførte Rådet en endelig udligningstold på importen af visse typer polyethylenterephthalat ("PET") med oprindelse i Indien. Kommissionen godtog ved afgørelse 2000/745/EF som ændret ved afgørelse 2005/697/EF og Kommissionens afgørelse 2013/223/EU tre pristilsagn fra indiske virksomheder. 141 || · Overensstemmelse med andre EU-politikker og -mål Ikke relevant. 2) Høring af interesserede parter og konsekvensanalyse || · Høring af interesserede parter 219 || De interesserede parter, der er berørt af proceduren, har haft mulighed for at fremsætte bemærkninger i overensstemmelse med grundforordningens artikel 13, stk. 9. || · Ekspertbistand 229 || Der var ikke behov for ekstern ekspertbistand. 230 || · Konsekvensanalyse Forslaget er et resultat af gennemførelsen af grundforordningen. Grundforordningen foreskriver ikke en generel konsekvensanalyse, men indeholder en udtømmende liste over de forhold, der skal vurderes. 3) Juridiske aspekter af forslaget 305 || · Resumé af forslaget Kommissionen besluttede at trække tre pristilsagn tilbage som følge af den ændring i om­stændighederne, der opstod under deres gennemførelse. For en eksportørs vedkommende skyldes tilbagetrækningen også den gentagne misligholdelse af rapporteringsforpligtelserne i forbindelse med tilsagnet. Rådets forordning om indførelse af den endelige udligningstold bør derfor ændres i overensstemmelse hermed. Det foreslås derfor, at Rådet vedtager vedlagte forslag til forordning, der skal offentliggøres i Den Europæiske Unions Tidende. 310 || · Retsgrundlag Rådets forordning (EF) nr. 597/2009 af 11. juni 2009 om beskyttelse mod subsidieret indførsel fra lande, der ikke er medlemmer af Det Europæiske Fællesskab. 329 || · Nærhedsprincippet Forslaget henhører under Unionens enekompetence. Nærhedsprincippet finder derfor ikke anvendelse. || · Proportionalitetsprincippet Forslaget er i overensstemmelse med proportionalitetsprincippet af følgende grunde: 331 || Foranstaltningens form er beskrevet i ovennævnte grundforordning og giver ikke mulighed for nationale beslutninger. 332 || Det er ikke relevant at forklare, hvordan byrder af finansiel eller administrativ art, der på­lægges Unionen, nationale regeringer, regionale og lokale myndigheder, erhvervsdrivende og borgere, begrænses mest muligt og står i rimeligt forhold til forslagets mål. || · Reguleringsmiddel/reguleringsform 341 || Foreslået reguleringsmiddel: forordning 342 || Andre midler ville ikke være hensigtsmæssige af følgende grund: Ovennævnte grundforordning foreskriver ikke alternative muligheder. 4) Virkninger for Budgettet 409 || Forslaget har ingen virkninger for EU's budget. 2014/0026 (NLE) Forslag til RÅDETS GENNEMFØRELSESFORORDNING om ændring af forordning (EU) nr. 461/2013 om indførelse af en endelig udligningstold på importen af visse typer polyethylenterephthalat (PET) med oprindelse i Indien efter en udløbsundersøgelse i henhold til artikel 18 i forordning (EF) nr. 597/2009 RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, under henvisning til Rådets forordning (EF) nr. 597/2009 af 11. juni 2009 om beskyttelse mod subsidieret indførsel fra lande, der ikke er medlemmer af Det Europæiske Fællesskab[6] ("grundforordningen"), særlig artikel 13, under henvisning til forslag fra Europa-Kommissionen efter høring af det rådgivende udvalg, og ud fra følgende betragtninger: A. TIDLIGERE PROCEDURE (1) Der har eksisteret udligningsforanstaltninger over for importen af polyethylenterephthalat ("PET") med oprindelse i Indien siden 2000[7]. Disse foranstaltninger er senest blevet opretholdt ved Rådets gennemførelsesforordning (EU) nr. 461/2013[8] efter en udløbsundersøgelse. (2) Der har eksisteret antidumpingforanstaltninger over for importen af "PET" med oprindelse i Indien siden 2000[9]. Disse foranstaltninger er senest blevet opretholdt ved Rådets forordning (EF) nr. 192/2007[10] efter en udløbsundersøgelse. Den 24. februar 2012 indledte Kommissionen endnu en udløbsundersøgelse. Ved gennemførelsesafgørelse 2013/226/EU[11] afviste Rådet Kommis­sionens forslag til Rådets gennemførelsesforordning om opretholdelse af antidumpingtolden på importen af PET med oprindelse i bl.a. Indien, og dermed udløb antidumping­foranstaltningerne. (3) I 2000 godtog Kommissionen ved afgørelse 2000/745/EF[12] pristilsagn ("tilsagnene"), der var afgivet i forbindelse med både antidumping- og antisubsidieprocedurerne, fra bl.a. de indiske virksomheder Pearl Engineering Polymers Limited ("Pearl") og Reliance Industries Limited ("Reliance"). Ved afgørelse 2005/697/EF[13] om ændring af afgørelse 2000/745/EF godtog Kommissionen i 2005 et tilsagn fra den indiske virksomhed South Asean Petrochem Limited, der som følge af en fusion ændrede sit navn til Dhunseri Petrochem & Tea Limited ("Dhunseri")[14]. B. TILBAGETRÆKNING AF TILSAGN OG ÆNDRING AF FORORDNING (EU) NR. 461/2013 (4) Ved afgørelse XX[15] trak Kommissionen sin godtagelse af de tilsagn, som de tre indiske virksomheder, Dhunseri, Reliance og Pearl havde afgivet, tilbage. Artikel 1, stk. 4, og artikel 2 i forordning (EU) nr. 461/2013 og bilaget til forordningen bør derfor ophæves i overensstemmelse hermed. Ligeledes bør den endelige udligningstold indført ved artikel 1, stk. 2, i forordning (EU) nr. 461/2013 finde anvendelse på importen af PET fremstillet af virksomhederne Dhunseri, Reliance og Pearl (Taric-tillægskode A585 for Dhunseri, Taric-tillægskode A181 for Reliance og Taric-tillægskode A182 for Pearl) — VEDTAGET DENNE FORORDNING: Artikel 1 1. Artikel 1, stk. 4, og artikel 2 i forordning (EU) nr. 461/2013 og bilaget til forordningen ophæves. 2. Artikel 1, stk. 5, i forordning (EU) nr. 461/2013 omnummereres til artikel 1, stk. 4. 3. Artikel 3 i forordning (EU) nr. 461/2013 omnummereres til artikel 2. Artikel 2 Denne forordning træder i kraft dagen efter offentliggørelsen i Den Europæiske Unions Tidende. Udfærdiget i Bruxelles, den […]. På Rådets vegne Formand [1] EUT L 188 af 18.7.2009, s. 93. [2] EFT L 301 af 30.11.2000, s. 88. [3] EUT L 266 af 11.10.2005, s. 62. [4] EUT L 135 af 22.5.2013, s. 19. [5] EUT L 137 af 23.5.2013, s. 1. [6] EUT L 188 af 18.7.2009, s. 93 [7] EFT L 301 af 30.11.2000, s. 1. [8] EUT L 137 af 23.5.2013, s. 1. [9] EFT L 301 af 30.11.2000, s. 21. [10] EUT L 59 af 27.2.2007, s. 1. [11] EUT L 136 af 23.5.2013, s. 12. [12] EFT L 301 af 30.11.2000, s. 88. [13] EUT L 266 af 11.10.2005, s. 62 [14] EUT C 335 af 11.12.2010, s. 7. [15] Se side XX i denne EUT.